Okwawu United

Okwawu United anɛ Ghana bɔɔl nwɛ'ɛb kpɛŋ bɛ Nkawkaw linɛ bɛ Eastern Region la. Ba nya'adnɛ Access Division One Bank League la. Ba mɛŋ bɔɔl nwɛ'ɛb zin'ig anɛ Nkawkaw bɔɔl nwɛ'ɛb zin'igin la.

 Labakuda yɛla 
Nwɛnɛ nidib la'aʋŋ kanɛ pʋ nyaŋ sɔbi li du'am nɛ li nɔbigir yɛla niŋ gbaʋŋʋn  ka ba zi' ba yɛla si'em la, ala mɛn ka ba zi' Okwawu United labaar nwa vikkiinɛ kat wa'anɛ din si'iŋ si'em.

 La’asʋg labaar 
Pʋtɛn’ɛr yinne pa’al ye Okwawu United anɛ dinɛ an kilab nam ayi banɛ bɛ Nkawkaw la; Okwahu stores nɛ Super Obuoma la’as taaba

YOUNG AFRICANS nᴐbʋgʋr

Pʋtɛn’ɛkanɛ paasi ayi la anɛ ye Okwawu United nᴐbʋgʋ yinɛ fourth division tiim kanɛ yʋ’ʋri buon ye YOUNG AFRICANS.

Young Africans da pin’ilnɛ 1973 ka di dᴐlisnɛ nimbanɛ nᴐŋ bᴐᴐl yɛla da pin’ili di ka di ya’ani paae regional third division bɛ yʋʋm tusir, kᴐbiswai nɛ pisyᴐpᴐi nɛ anaasi (1974) la ni tis Eastern regional second division B, 1976. Nɛ wala wʋsa, yʋʋmkan ni ka Regional Football Association da tiak zi’esim la yɛl kilabnam la ye ba nɛ nwɛ’ɛm nɛ ba taaba banɛ di ya’an la distirik nam ni. Young Africans da an yiiga bɛ Mpraeso District league la ni ka lɛn di ya’an keŋ regional division ni bɛ yʋʋm tusir, kᴐbiswai nɛ pisyᴐpᴐi nɛ ayuobʋ (1976) la ni.

yʋʋm tusir, kᴐbiswai nɛ pisyᴐpᴐi nɛ anaasi (1974) la ni, ba da zin’in naalʋg la’asʋg tis Executives of Okwahu Stores, Super Obuoma nɛ Young Africans bɛ Nkawkaw topway ye di sʋŋi bu’oe sam kanɛ ka kilab banɛ bɛ sʋ’ʋlʋm kan la wʋsa nwɛ’ɛd la. Amaa la’asʋg la da pʋ duoe sʋm bᴐzugᴐ zi’elis banɛ ka ba da tis la yɛla, di da kɛ ka Young Africans da kpɛlim mᴐri ba zi’esim ka ken tuoni nwɛ’ɛd bɛ district league la ni.

RE-CHRISTENING

Ligiid yɛla da pakya ka tuongatib sieba tis Young Africans nwɛnɛ Alhaji Yahya (chief butcher)- chairman, T.A. Offei (Team Manager/player), Alhaji Abyssinia and Mrs Ampem-Danquah da paae Alhaji M.K. Osei, onɛ an kpikpikpin bɛ Nkawkaw ye o sʋŋi ba. Alhaji Osei da siakya ka lieb kilab la kʋkdaan ka di yinnɛ Eastern Regional sports organizer H.A. Asamoah, da tik nu’ug la, ka ba yʋ’ʋn tiak Young Africans yʋ’ʋri siki di KWAHU UNITED bɛ 15 Sigir 1975 ka mᴐr pʋtɛn’ɛr ye ba na paam sʋŋir yi nimbanɛ bɛ sʋ’ʋlʋm la ni.

Ban da tiak yʋ’ʋr latis KWAHU UNITED, kilab la da paasi nwɛ’ 1976 Regional second division league ka nwɛ’ nɛ Okwahu stores ka Super Obuoma da mɛlim.

Di tuon ken

Kwahu United ka paam suori kpɛn’ national middle league la bɛ 1978. Yʋʋm tusir, kᴐbiswai nɛ pisyᴐpᴐi nɛ awai (1979) la nii, Mr E.O. Boateng da lieb kʋkdaani tis kilab la ka ban da bᴐᴐd ye kilab la keŋ tuon la, o da mᴐr tiim la keŋ Accra saŋkanɛ ka Jim Amoah da an coach la. Kilab la nidibi anii da yiya ka di daam tiim la hali ka ba pʋ nyaŋi di ya’ani kpɛn’ elite league la nii. Nɛ wala wʋsa, ba tiak kilab la ka di yʋ’ʋr tʋ’ʋn aan OKWAWU UNITED ka di da di ya’ani nwɛ’ national first division la ni bɛ 1981.

Yʋʋmkan mɛ da an tiakir yʋʋmi tis kilab la kpɛɛmnam, ban da yᴐ’ᴐg kpɛŋ paala, BOARD OF DIRECTORS la, tis Kwahu nintitada nɛ kpikpinib ye ba sʋŋ nɛ ligidi yɛla la.

 Kpɛŋ tiakir 
Yʋʋm tusir, kᴐbiswai nɛ pisnii nɛ ayi (1982) la nii, Alhaji Mohammed Kwame Osei, onɛ da an PIVOT OF OKWAWU UNITED la da fuoe o nu’us yi kʋkdaan nya’andᴐl kpɛŋ la ni ka lɛɛ kpɛlim paas banɛ sʋ’ʋe la ni.

Yʋʋm tusir, kᴐbiswai nɛ pisnii nɛ atan nwadis piinɛ ayi la ni (December 1983), Mr Emmanuel Ofori Boateng mɛ da sikya ye o lɛn ka’  Executive Chairman ya’asa, ka Mr. G.K. Abankwa nyᴐdigi zi’eni tis Kʋkdaan. Yʋʋm tusir, kᴐbiswai nɛ pisnii nɛ anaasi (1984) la ni, Mr R.K. Appiah onɛ bɛ Kwapaco limited la ka ba da vᴐᴐti gaŋ ye o an Executive Chairman ka o keŋ yʋma atan nwɛnɛ kilab la wada gbaʋŋ la pa’al si’em.

Kilab la yʋ’ʋr da sᴐbi bɛ Registrar General Department ye di anɛ limited liability company

 Ba tʋʋma CAF ni 
CAF Cup Winners' Cup: nɔɔra ayi

1987 - Second Round

2001 - withdrew in First Round

 Tʋntʋnnib 
Banɛ an kpɛɛmnam nananna

Prince Yaw Owusu – Head Coach

Bismark Asiedu – Assistant Coach

Prince Siaw - Assistant Coach

George Antwi – Team Manager

 Gbanvɛɛnsa